พรูเด็นเชียลเผยรายได้ปี53โต58%
พรูเด็นเชียล ประกันชีวิต แถลงผลประกอบการปี 2553 เติบโตกว่า 58%
14 มี.ค. 2554

พรูเด็นเชียล ประกันชีวิต แถลงผลประกอบการปี 2553 เติบโตกว่า 58%
นายทิดเจน เธียม ประธานคณะเจ้าหน้าที่บริหาร กลุ่มบริษัทพรูเด็นเชียล ได้แถลงผลการดำเนินงานของปี 2553 ว่า “ผลการดำเนินงานปี 2553 ของบริษัทฯ มีความโดดเด่นเหนือกว่าปี 2552 ในทุกตัวชี้วัดที่สำคัญ โดยกลุ่มพรูเด็นเชียล มีเบี้ยประกันภัยรับคำนวณเต็มปีสุทธิ 3,485 ล้านปอนด์ เพิ่มขึ้น 23% มี อัตราผลกำไรจากธุรกิจใหม่ (APE) ตามมาตรฐานทางบัญชีของยุโรป (EEV) คิดเป็น 58% และผลกำไรจากธุรกิจใหม่ ตามมาตรฐานทางบัญชีของยุโรป (EEV) 2,028 ล้านปอนด์เพิ่มขึ้น 25%ด้าน พรูเด็นเชียล ประเทศไทย มี เบี้ยประกันภัยรับปีแรก (FYP) 1,150 ล้านบาท เติบโต 58% และเบี้ยประกันภัยรับรวม (Total premium) 3,664 ล้านบาท เติบโต 21%  ช่องทางแบงก์แอสชัวรันส์เติบโตร่วม 200% มีเงินกองทุนสำรอง 691 ล้านบาท สูงกว่าเกณฑ์ที่กำหนดถึง 490%
ทั้งนี้ ตอกย้ำให้เห็นว่ากลยุทธ์ของกลุ่มบริษัทฯ อันได้แก่ การเร่งการขยายธุรกิจในภูมิภาคเอเชีย การสร้างความแข็งแกร่งให้ธุรกิจในสหรัฐอเมริกา การมุ่งเน้นธุรกิจเฉพาะทางในสหราชอาณาจักร และการบริหารธุรกิจจัดการกองทุนรวมอย่างรอบคอบทั้งในสหราชอาณาจักรและภูมิภาคเอเชียนั้นได้ดำเนินมาถูกทางแล้ว รวมถึงการรักษาวินัยอย่างเคร่งครัดใน  การจัดสรรทุนและการบริหารงบดุลอย่างมีประสิทธิภาพก็เป็นหัวใจสำคัญในความสำเร็จของกลุ่มฯ ด้วยเช่นกัน
เมื่อพิจารณาในภาพรวมของทั้งกลุ่มฯ เราประสบความสำเร็จอย่างโดดเด่น โดยเฉพาะอย่างยิ่งในการสร้างผลกำไรธุรกิจใหม่ ซึ่งเพิ่มขึ้นกว่า 20% เติบโตอย่างแข็งแกร่งด้วยเงินทุนส่วนเกินจากเงินกองทุนขั้นต่ำที่ต้องดำรงไว้ตามกฎหมาย (Free Surplus) และเงินกองทุนส่วนที่เกินกว่าภาระผูกพันต่อผู้เอาประกันภัย (IGD) รวมถึงการเพิ่มขึ้นของส่วนของผู้ถือหุ้นทั้งสองมาตรฐานในทางบัญชี (EEV และ IFRS) นอกจากนี้ เรายังประสบความสำเร็จในการเพิ่มอัตราผลกำไรให้สูงเพิ่มขึ้นจากเดิม โดยเพิ่มขึ้น 1% เป็น 58% เมื่อเปรียบเทียบกับปี 2552 พร้อมกันนี้ เรายังได้ตั้งเป้าหมายไว้ว่าไม่เพียงแค่ภูมิภาคเอเชียที่มีการเติบโตและสร้างผลกำไรให้แก่กลุ่มฯ แต่ยังรวมถึงหน่วยธุรกิจต่างๆ ในทุกภูมิภาคที่จะสร้างผลกำไรให้แก่บริษัทฯ ด้วยเช่นกัน”